*Tämä artikkeli käsittelee Venäjän kaupunkia. Donetsk on myös kaupunki Ukrainassa.*


  

  

  

  

  

  

  

  

**Donetsk** (ven. Доне́цк) on kaupunki Rostovin alueella Venäjällä, Ukrainan Luhanskin alueen rajalla. Se sijaitsee Donetsin laakion koillisreunalla Donin sivujoen Donetsin varrella 171 kilometriä Donin Rostovista pohjoiseen. Asukkaita on 50 085 henkeä (vuonna 2010).

Donin kasakat perustivat paikalle Gundorovskajan kylän vuonna 1681. 1800-luvun lopulla siitä tuli Gundorovkan hiilikaivosyhdyskunta. Vuonna 1945 se sai kaupunkimaisen taajaman ja vuonna 1951 kaupungin aseman. Vuonna 1955 Gundorovka nimettiin Donetskiksi. Kivihiilikaivosten lisäksi kaupungissa toimii konepaja ja tiilitehdas.

Kaupungin kautta kulkee eurooppatie 40 eli Donetskiin Volgogradista johtava venäläinen M21-valtatie, joka Ukrainan rajan länsipuolella jatkaa Luhanskiin ukrainalaisena M04-valtatienä. Venäjän Donetskin kaupungissa on useita Ukrainan valtakunnanrajan rajanylityspaikkoja, joista suurin on eurooppatien E40 rajanylityspaikka Ukrainan Krasnodonin piirin Izvaryneen. Itä-Ukrainan kriisin 2014 aikana Venäjän Rostovin alueelta siirtyi useasti aseistettuja joukkoja ja sotatarvikkeita Ukrainan Luhanskin alueelle siellä taistelleiden venäläismielisten kapinallisten hallitseman Venäjän Donetsin kautta E40-valtatieyhteyden (kansainvälinen rajanylityspaikka) ja sen läheisten paikallisten rajanylityspaikkojen kautta. Virallisesti nämä rajanylityspaikat on toistaiseksi suljettu, eikä niiden kautta ole luvallista tulla Ukrainan alueelle tai poistua Ukrainasta.

Lähteet
-------

1. 1 2  Federalnaja služba gosudarstvennoi statistiki (Venäjän federaation tilastovirasto), www.gks.ru: Vserossijskaja perepis naselenija 2010. Tom 1. Tšislennost i razmeštšenije naselenija. (Koko Venäjän kattava väestönlaskenta 2010. Osa 1. Väestön lukumäärä ja jakauma. Taulukko 11 (MS Excel-taulukko))  2012. Moskova:  Statistika Rossii.  Arkistoitu 15.3.2013. Viitattu 5.6.2014. (venäjäksi)
2. 1 2  Je. L. Makarevitš (redaktor): *Atlas avtomobilnyh dorog. Zapadnaja Jevropa. Strany Baltii, Rossija, Belarus, Ukraina, Moldova* 1:500 000. Minsk, Valko-Venäjä: Izdatelstvo Jansejan, 2005.  ISBN 985-6501-12-1.  (venäjäksi)
3. ↑  *Goroda Rossii: entsiklopedija*, s. 125. Moskva: Bolšaja Rossijskaja Entsiklopedija, 1994. ISBN 5-85270-026-6.
4. 1 2  Na kordoni z Rosijskoju federatseju (Listaus Ukrainan rajavartiolaitoksen Venäjän rajan raja-asemista) Ukrainan rajavartiolaitos, dpsu.gov.ua.  Arkistoitu 29.3.2015. Viitattu 5.6.2014. (ukrainaksi)
5. ↑  Kordon z Rosieju podekupy zalrytyi (7 raja-asemaa suljetaan Luhanskin ja yksi Donetskin alueelta)  5.6.2014. Ukrinform, ukrinform.ua. Viitattu 15.8.2014. (ukrainaksi)
6. ↑  Karta ATO po sostojaniju na 9 avgusta (V DINAMIKE) (Ukrainan terroristienvastaisen operaation sotatoimikartta 9.8.2014. Tässä vaiheessa Ukrainan turvallisuusjoukot olivat jo osin vallanneet Tšervonopartyzanskin (–Gukovon) rajanylityspaikan takaisin venäläismielisiltä kapinnallisilta (terroristeilta).) *ru.slovoidilo.ua*.  9.8.2014 klo 12. Viitattu 15.8.2014. (venäjäksi), (ukrainaksi)

Aiheesta muualla
----------------

* Donetsk Rostovin alueen sivustolla (venäjäksi)

Coat of arms of Rostov Oblast**Rostovin alueen kaupungit**
Rostovin alueRostovin alue
**Hallinnollinen keskus: Donin Rostov**  

Aksai |
Azov |
Bataisk |
Belaja Kalitva |
Donetsk |
Gukovo |
Kamensk-Šahtinski |
Novotšerkassk |
Novošahtinsk |
Konstantinovsk |
Krasnyi Sulin |
Millerovo |
Morozovsk |
Proletarsk |
Salsk |
Semikarakorsk |
Šahty |
Taganrog |
Tsimljansk |
Volgodonsk |
Zernograd |
Zverevo